**Ministru kabineta noteikumu projekta “Latvijas Zinātnes padomes nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir konsolidēt Latvijas zinātnes un tehnoloģiju attīstības politikas ieviešanas funkcijas, izveidojot vienotu izglītības un zinātnes ministra pārraudzībā esošu tiešās pārvaldes iestādi - Latvijas Zinātnes padomi (turpmāk – LZP) un apstiprināt tās nolikumu.Projekts paredz apstiprināt LZP nolikumu, kurš reglamentē tās darbību, atbilstoši Valsts pārvaldes iekārtas likuma 16.panta otrajā daļā noteiktajam.Projekts stāsies spēkā 2020.gada 1.jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu “Latvijas Zinātnes padomes nolikums” (turpmāk - projekts), pamatojoties uz: 1. Deklarācijas par Artura Krišjāņa Kariņa vadītā Ministru kabineta iecerēto darbību 40.punktā noteikto "Panāksim, ka ir izveidota efektīva un iesaistoša inovāciju sistēma. Konsolidēsim zinātnes un inovāciju finansēšanas sistēmas institucionālo modeli", piedāvājot risinājumu Valdības rīcības plāna 40.1.pasākumā definētajam uzdevumam – “Izveidot vienu spēcīgu vienotu zinātnes administrējošo institūciju, apvienojot esošos institucionālos resursus”;
2. Valsts pārvaldes iekārtas likuma 16.pantu;
3. Zinātniskās darbības likuma (turpmāk – likums) 14. un 16. pantu (2019. gada 14. novembra grozījumi Zinātniskās darbības likumā[[1]](#footnote-2), stājas spēkā 1.07.2020.);
4. Ministru kabineta 2020. gada 1.aprīļa rīkojuma Nr.151 “Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju” (turpmāk – MK reorganizācijas rīkojums) 7.punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ievērojot Eiropas Komisijas Politikas atbalsta instrumenta (*Policy Support Facility*) ekspertu Latvijas zinātnes finansēšanas sistēmas izvērtējuma[[2]](#footnote-3) rekomendācijas, OECD Ekonomikas departamenta 2019.gada OECD Ekonomikas pārskatu par Latviju[[3]](#footnote-4), kā arī Deklarācijas par Artura Krišjāņa Kariņa vadītā Ministru kabineta iecerēto darbību 40.punktā noteikto, projekts paredz apvienot zinātnes un tehnoloģiju attīstības politikas ieviešanas funkcijas, kuras šobrīd ir sadalītas starp (esošo) Latvijas Zinātnes padomi turpmāk – LZP), Studiju un Zinātnes administrāciju (turpmāk – SZA) un Valsts izglītības attīstības aģentūru (turpmāk – VIAA).Projekts paredz pārveidot esošo LZP no koleģiālas institūcijas par tiešās pārvaldes iestādi. Arī turpmāk paredzēts izmantot Latvijas Zinātnes padomes nosaukumu, bet spēku zaudējot Ministru kabineta 2006. gada 9. maija noteikumiem Nr. 383 “Latvijas Zinātnes padomes nolikums” ir nepieciešams apstiprināt jaunās zinātnes un tehnoloģiju attīstības politikas ieviešanas tiešās valsts pārvaldes iestādes nolikumu.Vienotas zinātnes un tehnoloģiju attīstības politikas ieviešanas tiešās pārvaldes iestādes izveides mērķis ir padarīt efektīvāku, holistiskāku un ilgtspējīgāku Latvijas zinātnes politikas ieviešanu, novēršot rīcībpolitikas ieviešanas funkcijas fragmentāciju un stiprinot tās ieviešanas kapacitāti - attīstot kritisko masu zinātnes politikas ieviešanā, uzraudzībā un ietekmes novērtēšanā, stiprinot stratēģiskās analīzes kapacitāti un Latvijas zinātnes interešu pārstāvniecību ārvalstīs, īstenojot zinātnes stratēģisko komunikāciju, kā arī samazināt administratīvo slodzi zinātniskajām institūcijām un īstenot labajai starptautiskajai praksei atbilstošu zinātnes politikas īstenošanu. Tas ļautu ne vien palielināt pētniecības rezultātu ietekmi un pārnesi, bet arī īstenot ‘vienas pieturas aģentūras’ principu, samazinot administratīvo slogu zinātniskajām institūcijām, augstskolām un komersantiem un padarot kvalitatīvāku konsultāciju un uzraudzības procesu. Zinātnes un tehnoloģiju attīstības politikas ieviešanas funkcijas fragmentācijas novēršana un kapacitātes stiprināšana ļautu ieviest arī integrētākas un elastīgākas pētniecības un attīstības programmas ar iespēju veidot efektīvas sinerģijas starp dažādām nacionālām, reģionālām un starptautiskām programmām un sekmējot lielāka starptautiskā finansējuma piesaisti, īpaši Eiropas Savienības pētniecības programmā “Apvārsnis Eiropa”. LZP būs arī kompetentā valsts iestāde Latvijas zinātniskās ekspertīzes pakalpojumu nodrošināšanā, tādējādi veidojot spēcīgu, uzticamu un profesionālu zinātniskās ekspertīzes sistēmu.Saskaņā ar MK reorganizācijas rīkojuma 1. punktā noteikto: ar 2020. gada 1. jūliju, LZP ir SZA no valsts budžeta finansēto zinātnisko pētījumu programmu projektu administratīvas un finansiālas uzraudzības, informācijas apkopošanas un pieejamības nodrošināšanas funkcijas, tiesību, saistību, finanšu līdzekļu, mantas un lietvedības pārņēmēja, kā arī, ar 2021. gada 1. jūliju, LZP ir VIAA tiesību, saistību, finanšu līdzekļu, mantas un lietvedības pārņēmēja attiecībā zinātnes un tehnoloģiju attīstības politikas ieviešanas funkciju izpildi.Ar projektu ir noteikts, ka 3.5., 3.6., 3.7. un 3.8. apakšpunktu normas par VIAA zinātnes un tehnoloģiju attīstības politikas ieviešanas funkciju pārņemšanu stāsies spēkā 2021.gada 1.jūlijā.Projekts paredz, ka tas stāsies spēkā 2020.gada 1.jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, LZP, SZA, VIAA. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā paredzētais regulējums skar LZP, SZA un VIAA, jo notiek funkciju pārdale un pārņemšana saskaņā ar MK reorganizācijas rīkojumā noteikto, ka arī Latvijas Zinātnes padomes, SZA un VIAA nodarbināto tiesības, pienākumus un atalgojumu.Regulējums ietekmē VIAA nodarbinātos, kas izpilda zinātnes un tehnoloģiju attīstības politikas ieviešanas, EEZ/NO programmas īstenošanas un 1.1.1.5. pasākuma "Atbalsts starptautiskās sadarbības projektiem pētniecībā un inovācijās" un 1.1.1.2. pasākuma "Pēcdoktorantūras pētniecības atbalsts" projektu vadīšanas un īstenošanas pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts radīs labvēlīgākus apstākļus valsts un privātajām zinātniskajām institūcijām un tajās nodarbinātajiem, studējošajiem, kā arī zinātniekiem, uzņēmumiem, nevalstiskajām organizācijām, citām nozaru ministrijām, jo ministrijas kompetencē esošas zinātnes politikas īstenošana funkcija tiks īstenota tikai vienā iestādē – LZP un līdz ar to attiecīgajam valsts un privātajam sektoram un fiziskām personām vairs nevajadzēs tērēt savus administratīvos, laika un cilvēkresursus, lai risinātu ar zinātni un pētniecību saistītos jautājumus divās iestādēs, bet kārtot tos vienā iestādē - padomē.Administratīvais slogs LZP nepieaugs, jo kaut gan tiek pārņemtas funkcijas no SZA un VIAA un nāk klāt jaunas funkcijas, īstenotā zinātnes un tehnoloģiju attīstības ieviešanas funkciju konsolidācija vienā iestādē, ļaus nodrošināt vienotu pieeju un attīstīt nepieciešamo analītisko kapacitāti, tādējādi efektivizējot esošās un jaunās administratīvās darbības.Administratīvā sloga izmaiņas LZP nodarbinātajiem nav plānojamas, jo nodarbinātie turpinās pildīt savus pienākumus. |
| 3. | Administratīvo izmaksu monetārs novērtējums | Nav iespējams aprēķināt. Projekts ir daļa no pasākumiem, kurus ministrija veic ministrijas kompetencē esošās zinātnes un tehnoloģiju attīstības politikas ieviešanas funkcijas fragmentācijas novēršanai, konsolidējot un racionalizējot šo funkciju izglītības un zinātnes ministra pārraudzības tiešās pārvalde iestādē - LZP.Ar projekta izpildi saistītos izdevumus sedz no ministrijas resoram 2020. un 2021.gadā piešķirtajiem valsts budžeta līdzekļiem. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 175 426 | -87 447 | 538 543 | -129 218 | 538 543 | -20 856 | -20 856 |
| 2.1. valsts pamatbudžets | 175 426 | -87 447 | 538 543 | -129 218 | 538 543 | -20 856 | -20 856 |
| 2.2. valsts speciālais budžets |  0 |  0 | 0 | 0 | 0 | 0 | 0 |
| 2.3. pašvaldību budžets |  0 |  0 | 0 | 0 | 0 | 0 | 0 |
| 3. Finansiālā ietekme |  0 | 87 447 | 0 | 129 218 | 0 | 20 856 | 20 856 |
| 3.1. valsts pamatbudžets |  0 |  87 447 | 0 | 129 218 | 0 | 20 856 | 20 856 |
| 3.2. speciālais budžets |  0 |  0 | 0 | 0 | 0 | 0 | 0 |
| 3.3. pašvaldību budžets |  0 |  0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | -87 447 | X | -129 218 | X | -20 856 |  -20 856 |
| 5. Precizēta finansiālā ietekme | X |  0 | X | 0 | X | 0 | 0 |
| 5.1. valsts pamatbudžets |  0 | 0 | 0 | 0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar projekta izpildi saistītos izdevumus sedz no ministrijas resoram piešķirtajiem valsts budžeta līdzekļiem.Studiju un studējošo kreditēšanas funkcijas nodrošināšanai tiks veikta apropriācijas pārdale starp budžeta apakšprogrammām - 2020.gadā 886 *euro*, 2021.gadā 6 929 *euro*, 2022.gadā 15 932 *euro* no apakšprogrammas 42.05.00 “Valsts izglītības attīstības aģentūras darbības nodrošināšana” uz apakšprogrammu 42.09.00 “Latvijas Zinātnes padome”.Ievērojot, ka zinātnes politikas īstenošanas funkcija no VIAA pāries LZP ar 2021.gada 1.jūliju, lai VIAA varētu turpināt īstenot zinātnes politikas īstenošanas funkciju, nepieciešama apropriācijas pārdale starp budžeta apakšprogrammām: 2020.gadā no apakšprogrammas 42.09.00 “Latvijas Zinātnes padome” uz apakšprogrammu 42.05.00 “Valsts izglītības attīstības aģentūras darbības nodrošināšana” 88 333 *euro* apmērā. Vienlaikus nepieciešams precizēt ministrijas bāzes izdevumus 2021.gadā 99 359 *euro* apmērā samazinot izdevumus apakšprogrammā 42.09.00 “Latvijas Zinātnes padome” un palielinot izdevumus apakšprogrammā 42.05.00 “Valsts izglītības attīstības aģentūras darbības nodrošināšana”.​LZP grāmatvedības un personāla funkcijas tiek centralizētas, tādējādi, finansējums 36 788 *euro* apmērā pārdalīts no apakšprogrammas 42.09.00 “Latvijas Zinātnes padome” uz apakšprogrammu 97.01.00 “Ministrijas centrālā aparāta darbības nodrošināšana” 2021. un 2022.gadā un turpmāk ik gadu. |
| 6.1. detalizēts ieņēmumu aprēķins |
| 7. Amata vietu skaita izmaiņas | Projekta izpildē amata vietu skaita palielinājums vai samazinājums netiek plānots. Tiks veikta amata vietu pārdale ministrijas resora ietvaros starp ministrijas iestādēm – esošo LZP, SZA un VIAA. Lai nodrošinātu to SZA funkciju, kuras tiek nodotas LZP, turpmāku īstenošanu, SZA valsts civildienesta ierēdņiem tiks piedāvāts turpināt dienesta attiecības LZP.Nepieciešamās amatu vietu un to skaitu, kas ar 2021. gada 1. jūliju tiks no VIAA nodotas LZP, lai izpildītu no VIAA pārņemamo zinātnes un tehnoloģiju attīstības politikas ieviešanas funkciju un EEZ/NO programmas aktivitātes “Baltijas pētniecības programmas” īstenošanu, tiks noteiktas kopīgi, sadarbojoties ministrijas, VIAA un LZP vadības pārstāvjiem.1.1.1.5. pasākuma "Atbalsts starptautiskās sadarbības projektiem pētniecībā un inovācijās" un 1.1.1.2. pasākuma "Pēcdoktorantūras pētniecības atbalsts" projektu īstenošanai zinātnes un inovāciju jomā sekmīgai veikšanai papildu amata vietas nav plānotas, bet ir paredzēts ar 2021. gada 1. jūliju nodot LZP amata vietas un nodarbinātos no VIAA resursiem.Ar darbiniekiem, kuri piekritīs turpināt darba tiesiskās attiecības ar LZP, tiks slēgta atsevišķa vienošanās par darba līguma grozīšanu un, pamatojoties uz Darba likuma noteikumiem, tiks veiktas izmaiņas pastāvošajās darba tiesiskajās attiecībās. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ir identificēti šādi normatīvie akti, kuros nepieciešami grozījumi: 1) 16.09.2003. MK noteikumi Nr.528 “Izglītības un zinātnes ministrijas nolikums” - svītrot SZA no ministrijas padotības iestādēm;2) 17.08.2004. MK noteikumi Nr.719 "Studiju un zinātnes administrācijas nolikums"3) 18.12.2012. MK noteikumi Nr.934 “Valsts izglītības attīstības aģentūras nolikums” - svītrot zinātnes politikas īstenošanas uzdevumus un papildināt ar studiju un studējošo kreditēšanas funkcijas īstenošanu;4) 12.12.2017. MK noteikumi Nr.725 “Fundamentālo un lietišķo pētījumu projektu izvērtēšanas un finansējuma administrēšanas kārtība” - LZP pārņem SZA kompetenci;5) 04.09.2018. MK noteikumi Nr.560 “Valsts pētījumu programmu projektu īstenošanas kārtība” - LZP pārņem SZA kompetenci;6) 26.05.2015. MK noteikumi Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā” - LZP pārņem VIAA kompetenci;7) 19.01.2016. MK noteikumi Nr.50 “Darbības programmas “Izaugsme un nodarbinātība” 1.1.1.specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma “Pēcdoktorantūras pētniecības atbalsts" īstenošanas noteikumi" - VIAA uzdevumus zinātnes politikas īstenošanā veiks LZP;8) 06.06.2017. MK noteikumi Nr.315 Darbības programmas “Izaugsme un nodarbinātība” 1.1.1.specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5.pasākuma “Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi” - VIAA uzdevumus zinātnes politikas īstenošanā veiks LZP;9) Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda programma "Pētniecība un izglītība" līgumā[[4]](#footnote-5), paredzot, ka VIAA funkcijas (uzdevumus) izpildīs LZP;10) Ministru kabineta 2017. gada 27. jūnija noteikumi Nr. 381“Nacionālās zinātniskās darbības informācijas sistēmas noteikumi” - aktuālās informācijas ievadi par zinātniskajiem pētījumiem veiks LZP;11) Ministru kabineta 2019. gada 17. decembra noteikumi Nr. 644 “Noteikumi par Oficiālās statistikas programmu 2020.–2022. gadam”. |
| 2. | Atbildīgā institūcija | Ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts neskar šo jomu |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tiks publicēts ministrijas mājaslapā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Sabiedrības līdzdalība tika uzsākta jau izstrādājot konceptuālo ziņojumu “Par Latvijas zinātnes politikas ieviešanas sistēmas institucionālo konsolidāciju”[[5]](#footnote-6), kas ir pamats projekta izstrādei. Konceptuālais risinājums tika izstrādāts sadarbībā ar zinānes nozares pārstāvjiem. Konceptuālais ziņojums ir pieejams publiski kopš 2019. gada 14. oktrobra. Publicētā informācija un koncepcijas shēma pieejama arī ministrijas[[6]](#footnote-7) un Ministru kabineta[[7]](#footnote-8) mājaslapās. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, LZP, SZA, VIAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saskaņā ar MK reorganizācijas rīkojumā noteikto, ar 2020. gada 1. jūliju tiks likvidēta SZA un LZP pārņems tās funkcijas attiecībā uz no valsts budžeta finansēto zinātnisko pētījumu programmu projektu administratīvu un finansiālu uzraudzību, informācijas apkopošanu un pieejamības nodrošināšanu. Savukārt, ar 2021. gada 1. jūliju VIAA funkcijas samazinās, likvidējot struktūrvienību, kuras pārziņā ir zinātnes politikas īstenošanas funkcija, un reorganizējot VIAA struktūrvienību, kuras pārziņā ir EEZ/NO programmas īstenošana, jo zinātnes politikas īstenošanas funkciju un EEZ/NO programmas īstenošana aktivitātes “Baltijas pētniecības programma” īstenošanu pārņems LZP.Projekta izpildē amata vietu skaita palielinājums vai samazinājums netiek paredzēts. Plānota amata vietu pārdale starp ministrijas iestādēm – esošo LZP, SZA un VIAA.VIAA zinātnes politikas īstenošanas uzdevumus izpildošajiem nodarbinātajiem (ierēdņiem) tiks piedāvāta iespēja turpināt veikt to pašu darbu LZP.Ietekme uz cilvēkresursiem nav paredzama, jo SZA un VIAA nodarbinātie, kuri turpinās darbu LZP, veiks tos pašus uzdevumus. |
| 3. | Cita informācija | Nav |

Izglītības un zinātnes ministre Ilga Šuplinska

Valsts sekretāre Līga Lejiņa

L.F.Dreimane 67047970

lana.dreimane@izm.gov.lv

1. https://titania.saeima.lv/LIVS13/saeimalivs13.nsf/0/DB4A4658E8A5449AC22584BA002808F6?OpenDocument [↑](#footnote-ref-2)
2. https://rio.jrc.ec.europa.eu/en/library/specific-support-latvia-final-report-%E2%80%93-latvian-research-funding-system-0 [↑](#footnote-ref-3)
3. Pieejams: https://www.oecd-ilibrary.org/economics/oecd-economic-surveys-latvia\_25222988 [↑](#footnote-ref-4)
4. <https://www.eeagrants.lv/files/Research_and_Education_2019.pdf> [↑](#footnote-ref-5)
5. <http://tap.mk.gov.lv/doc/2019_10/IZMkz_041019_zin_kons.1832.docx>, apstiprināts ar Ministru kabineta 2019. gada 14. oktobra rīkojumu Nr. 495 “Par konceptuālo ziņojumu “Par Latvijas zinātnes politikas ieviešanas sistēmas institucionālo konsolidāciju””. [↑](#footnote-ref-6)
6. <https://izm.gov.lv/lv/aktualitates/3689-strategiski-virzita-un-efektiva-latvijas-zinatnes-politikas-ieviesana> [↑](#footnote-ref-7)
7. <https://www.mk.gov.lv/lv/aktualitates/strategiski-virzita-un-efektiva-latvijas-zinatnes-politikas-ieviesana> [↑](#footnote-ref-8)